Lilja Haatainen on Kempeleessä 2011 syntynyt ja vuonna 2022 porvoolaistunut nuori viulisti. Hän aloitti viulunsoiton 3,5 -vuotiaana Oulun Suzukikoulussa ja 6-vuotiaana jatkoi opintoja Oulun konservatoriossa Mervi Kyrkin oppilaana. Tällä hetkellä hän opiskelee Porvoonseudun musiikkiopistossa opettajanaan Janne Malmivaara, ja nuorille lahjakkaille viulisteille tarkoitetussa erikoiskoulutuksessa Viuluakatemiassa Janne Malmivaaran sekä Elina Vähälän ohjauksessa.

Vuonna 2022 Lilja voitti Jyväskylän viulukilpailun pienten sarjan. 1.palkinto tuli myös Louis Spohr International Competition for Young Violinists -kilpailun 9-13 -vuotiaiden sarjassa Saksassa. Nuoresta iästään huolimatta Lilja on jo soittanut usean orkesterin solistina. Lisäksi hän on esiintynyt nuorimpana taiteilijana mm. Mikkelin ja Naantalin musiikkijuhlilla sekä vieraillut Sveitsissä taiteilijana Sionin musiikkifestivaaleilla syksyllä 2023.

Musiikin lisäksi Lilja harrastaa tanssia, lukee ja viihtyy kavereiden seurassa. Liljan viuluopintoja ovat tukeneet mm. Suomen Kulttuurirahasto, Pro Musica ja Wihurirahasto.